google/wiki40b huggingface dataset:
Obi-Wan Kenobi

Obi-Wan Kenobi er en fiktiv figur i Star Wars-universet skapt av George Lucas. Han er en av de viktigste figurene i sagaen og er, sammen med Anakin Skywalker, C-3PO og R2-D2, en av de få figurene som i en eller annen form dukker opp i samtlige seks filmer. I alle filmene bruker han en blå lyssabel. I den originale trilogien ble rollen spilt av Alec Guinness, og i den nye av Ewan McGregor. 
Obi-Wan Kenobi dukker første gang opp i Star Wars Episode IV: Et nytt håp. Luke Skywalker, filmens helt, tror at Kenobi er en mystisk eneboer ved navnet Ben Kenobi. Han avslører seg etter hvert som en tidligere jediridder som nå er gått i eksil og begynner å lære Luke om den ene kraften, en altomspennende kraft bruk av jediridderne.
Det amerikanske filminstituttet har kåret Obi-Wan Kenobi til filmhistoriens 37. beste helteskikkelse.

Biografi i sagaen

I filmene er Obi-Wan medlem av jediordenen. Han ble opplært av jediridderen Qui-Gon Jinn, og er den eneste jedien i filmene man får se både som padawan, jediridder og jedimester. Han ble mentoren til Anakin Skywalker og Luke Skywalker og blir general i klonekrigen. 
I Star Wars Episode I: Den skjulte trussel reiser han sammen med sin mester Qui-Gon Jinn til planten Naboo for å forsøke å bryte opp en blokade av planeten. Når de to jediridderne ankommer planeten innser de at de ikke er en enkel blokade, men snarere en invasjon av Naboo som er igang. De hjelper dronning Amidala med å flykte til Coruscant. Under denne flukten plukker de også opp slavegutten Anakin Skywalker fra planeten Tatooine. I det avgjørende slaget på Naboo er Obi-Wan vitne til at Darth Maul dreper Qui-Gon. Obi-Wan tar livet av Darth Maul etter dette og blir dermed den første jediridder som har klart å drepe en sith på over tusen år. På slutten av filmen utnevner Jedirådet Obi-Wan til jediridder og tillater at han tar Anakin Skywalker som padawan, til tross for at den vise jedimester Yoda stemmer imot dette. 
I Star Wars II og III fekter han mot Count Dooku, men begge gangene blir han slått ut. I begynnelsen av Star Wars Episode III: Sithene tar hevn er han med på et oppdrag for å redde kansler Palpatine som er fanget av General Grievous på et av føderasjonens kommandoskip i atmosfæren over planeten Coruscant. Han og Anakin klarer oppdraget, etter en del trøbbel. På slutten av Klonekrigen får han i oppdrag å ta seg av droidelederen General Grievous. Han dreper droidelederen etter en hard kamp, og krigen roer seg. På slutten av Star Wars III fekter han mot Anakin på lavaplaneten Mustafar, og det ender med at Anakin blir kraftig forbrent. I Star Wars IV går han under aliaset Ben Kenobi og han bor på planeten Tatooine. 
I episode IV blir han drept av Darth Vader i en lyssabelduell om bord på Dødsstjernen, men han opptrer i de neste to filmene som et kraftspøkelse.
Tekniske og industrielle kulturminner i Norge

Tekniske og industrielle kulturminner i Norge omfatter nedlagte industrilokaler og andre anlegg med stor historisk og arkitektonisk verdi. Det er ett av de ti bevaringsprogramma til Riksantikvaren, som har som mål å istandsette og ta vare på et representativt utvalg anlegg knytta til landets viktigste næringsveier og som har hatt vesentlig betydning for den lokale næringslivshistorien.
Seiji Kubo

Karriere

Seiji Kubo startet sin profesjonelle karriere i Nagoya Grampus Eight i 1992.
Lauri Ylönen

Biografi

Som femåring spilte han piano. Han var venn med Eero Heinonen. Da de begynte på gymnaset på begynnelsen av 1990-tallet traff de Pauli Rantasalmi og Janne Heiskanen. De bestemte seg for å starte et eget band. Ylönens søster Hannah sa at Lauri burde satse på stemmen, og det gjorde han. Lauri skrev senere låten P.S. til henne (låten er med på The Rasmus debutalbum Peep). I slutten av 1994 startet de bandet Rasmus, som idag heter The Rasmus. Kort tid etter hoppet han av skolen for å kunne bruke mer tid på musikken.
Idag er Lauri en fremgangsrik komponist. Han har laget låten Bittersweet (2004) sammen med Apocalyptica og Ville Valo fra HIM samt Life Burns! (2005) med bare Apocalyptica. Det har blitt laget musikkvideoer til begge låtene.
Metamecyna

Levevis

Larvene lever i død ved.

Utbredelse

Artene lever i India.
UTC+07.00

UTC+07.00 er et belte av tidssoner som ligger syv timer før standardtiden UTC. I 2008 omfattet UTC+07.00 følgende områder:
Johann André Forfang

Karriere

Forfang hoppet på det norske laget som tok bronse i lagkonkurransen i Junior-VM på ski 2014.
Forfang deltok i kvalifiseringen til verdenscuprennet på Lillehammer 5. desember 2014, men han ble diskvalifisert pga. stor dress. Han debuterte i verdenscupen i Engelberg 20. desember 2014 der han kom på 12.-plass. Hans første pallplass i verdenscupen kom i februar 2015 da han kom på tredjeplass i skiflyging i Vikersund. Under junior-VM på ski 2015 i Almaty tok han gull foran tyske Andreas Wellinger og norske Phillip Sjøen individuelt i normalbakke. Han tok også gull i laghopp sammen med Joacim Ødegård Bjøreng, Halvor Egner Granerud og Phillip Sjøen.
Han ble verdensmester i skiflyging i laghopp under VM i skiflyging 2016 i Bad Mitterndorf, sammen med Anders Fannemel, Daniel-André Tande og Kenneth Gangnes, og ble igjen verdensmester i skiflyging i samme øvelse under VM i skiflyging 2018 i Oberstdorf, sammen med Robert Johansson, Andreas Stjernen og Daniel-André Tande.
Han tok sin første verdenscupseier i Titisee-Neustadt den 12. mars 2016.
Hans personlige rekord er på 245 meter, satt i verdenscupfinalen i Planica 20. mars 2016.
I Ski-VM 2017 i Lahtis satte Forfang bakkerekord med 138 meter i andre omgang av lagkonkurransen i stor bakke, og sikret med dette norsk sølv bak Polen. På det norske laget hoppet også Anders Fannemel, Daniel André Tande og Andreas Stjernen.
I de olympiske leker i Pyeongchang i Sør-Korea i 2018 tok OL-debutanten Forfang sølv i normalbakken, kun slått av tyske Andreas Wellinger. Han ble nummer fem i stor bakke, og han hoppet på det norske laget som tok gull i laghopp. De øvrige tre på laget var Daniel-André Tande, Andreas Stjernen og Robert Johansson.
Den 28. februar 2018 kom Forfang på andreplass i NM stor bakke i Holmenkollbakken. Robert Johansson vant, og Marius Lindvik ble nummer tre.
Sametinget (Russland)

Sametinget på Kolahalvøyen (russisk: Саамский парламент, Saamskij parlament, Kildinsamisk: Куелнегк Соамет Соббар Kuelnegk Soamet Sobbar) er en representativ forsamling for samer i Russland. Forsamlingen ble etablert i Murmansk 12. desember 2010, og består av 9 representanter, som velges av 73 delegater for de ulike samiske gruppene. Sametingets første leder er Valentina Sovkina fra Lovozero.
Sametinget er etablert som et direktevalgt organ etter mønster av sametingene i Norge, Sverige og Finland. Sametinget på Kolahalvøyen arbeider for å bedre den sosiale og økonomiske situasjonen for samene i Russland. På sikt håper forsamlingen å kunne presse Russland til å ratifisere ILO-konvensjonen om urfolks rettigheter og FNs deklarasjon for urfolks rettigheter.
Ifølge folketellingen i 2002 bor flertallet av de omtrent 2 000 russiske samene i Murmansk, Lovozero, Revda, Montsjegorsk, Apatity og Olenegorsk. En del bor også i småstedene Murmashii, Shongui, Verkhnetulomsk og Loparskaja mellom Murmansk og Lovozero og i byer på tundraen som Krasnoschelle, Sosnovka og Kanevka.
Det har blitt snakket fire samiske språk i Russland. I dag regnes det at kildinsamisk snakkes av 300–700 personer, skolte- og tersamisk av færre enn 20 personer, mens akkalasamisk regnes som utdødd.
Forsmoen

Forsmoen er en bygd i Vefsn kommune i Nordland. Den ligger i Drevjadalen ved fossen (Forsmofossen) som har gitt bygda navn. Bygda grenser mot Drevjo (Drevjeelva) i nordvest og mot Nilsskogen i nordøst. Mot vest og sør grenser Forsmoen til Brattbakken (Vefsn).

Historie

Forsmoen er først nevnt i skriftlige kilder i 1627, men det er sannsynlig at det har vært gårdsdrift i bygden allerede i Høymiddelalderen (rundt år 1200). Sannsynligvis ble gårdene avfolket under svartedauen (1347-51). Fra gamle dokumenter vet vi at gården var delt i 4 jevnstore bruk, men at nyrydning først på 1900-tallet gjorde at det i 1949 var tolv bruk med husdyr på Forsmoen.

Skole og skolekretser

I 1846 var Forsmoen sammen med Bergsnevet og Brattbakken en av omgangsskolekretser i daværende Vefsn kommune. Etter 1862 ble kretsen regulert slik at den også omfattet Granåsen (Vefsn) og Rokkåsen. Elevene fikk 8 uker undervisning hvert år, fire uker på Forsmoen, fire uker på Brattbakken og to uker på den faste skolen på Stuvland. I 1938 ble den faste skolen på Forsmoen åpnet, og det ble slutt på rotasjonen. Denne skolen var i bruk til den nye skolen på Granmoen ble åpnet i 1969.

Samferdsel

Fra gammelt av har Drevjo (Drevjeelva) vært hovedferdselsåre for innbyggerne i Drevjadalen. Fra Forsmoen ble det rodd ned elven til Vefsnfjorden, og deretter videre ut fjorden. De som bodde over fossen på Forsmo, måtte dra båten over land forbi fossen, og var dermed avhengig av å ha mindre båter enn de som bodde nedenfor fossen. Det gikk en hovedvei forbi Brattbakken og Granåsen til Mosjøen, men denne veien var beregnet på ryttere og gående. Veien forbi Bergsnevet ble ferdig tidlig på 1960 tallet, det er den som nå har navnet FV78. På 1930-tallet foregikk det jernbanebygging over Forsmoen, og i 1941 ble det trafikk på banen. Forsmo stasjon var i drift fram til 1989.
Qujing kullkraftverk

Qujing kullkraftverk er et kullkraftverk ved en kullgruve, beliggende i byen Qujing nær millionbyen Kunming i provinsen Yunnan i det sørlige Kina. Det har en installert produksjonskapasitet på 1 200 MW, en dobling av den opprinnelige kapasiteten på 600 MW fra første utbyggingstrinn (1999). Eier er State Development & Investment Company, mens operatør er Meiya Power Company Ltd (MPC).
Utbyggingen i to faser var sluttført i henholdsvis 1999 og 2004.
Nordstrand videregående skole

Historie

Nordstrand videregående skole var en av de eldste videregående skolene i Oslo. Skolen ble grunnlagt i 1889 av Agnes Thorsen og Abraham Breien. Da var den en privat middelskole, den første i Aker kommune. I 1917 ble skolen kommunal og fikk navnet Nordstrand høyere almueskole, senere bare Nordstrand høyere skole. De første gymnasklassene kom i 1936. Bygningen er stort sett original, men ble betydelig modernisert gjennom årene. Blant annet fikk skolen et moderne auditorium med plass til 132 personer.
Høsten 2013 flyttet skolen til den tidligere Sjømannsskolen i Ekebergskråningen. Her ble fasaden beholdt sammen med enkelte fredede deler av bygningen innvendig. Forøvrig er bygningen totalrenovert og framstår som et moderne skolebygg.
Chill

Chill var et norsk interaktivt TV-program som gikk på Viasat 4 fra 2007 til 2008. Programmet var rettet mot menn mellom 24 og 36 år og ble sendt fra klokken tre om natten til 11 om formiddagen. Det ble produsert av Rubicon TV og hadde en del likhetstrekk med samtidige program som Mess-TV og Sonen. Programmet fikk kritikk for å «bruke kyniske metoder for å loppe penger av seerne sine».
Første sending var søndag 9. september 2007. Siste sending gikk 27. september 2008.
Kirkested

Kirkested er et sted med en samling av bygninger og funksjoner rundt en kirke. Stedet utgjorde både en kulturmessig og maktsmessig kontunitet. Plasseringen av kirkestedet samsvarer ofte med et tidligere kultsted eller hov (kultsted). Ved å sette opp en kirke hvor det gamle kultstedet befant seg, ville muligheten til å ofre til de gamle gudene akkurat der forsvinne, og man ble nødt til å følge den nye kristne religionen. Kommunikasjonsmessig var det også viktig at tilgjengeligheten over sjø og land var enkel. Kirkestedet for hovedkirken i et prestegjeld hadde også prestegårder og andre fellesbygninger i prestegjeldet som kornmagasiner, tingstue og borgstue.
Rusmisbrukernes Interesseorganisasjon

RIO Rusmisbrukernes Interesseorganisasjon er en partipolitisk nøytral interesseorganisasjon som jobber for å ivareta interessene til rusmisbrukere og tidligere rusmisbrukere. Organisasjonen ble stiftet i 1996.
RIOs hovedformål er at flest mulig rusmisbrukere og tidligere rusmisbrukere skal få best mulig behandling og tilrettelegging for å kunne hanskes med problemene sine.
Målgrupper er rusmisbrukere og tidligere rusmisbrukere i alle kategorier uansett ståsted eller aldersgruppe; samt offentlige og private instanser som jobber i forhold til rusproblematikk, sosialfaglig og helsefaglig.
RIO har 16 ansatte og mange frivillige over hele landet, og er den eneste landsdekkende organisasjonen, og den største brukerorganisasjonen på rusfeltet.
Fan Qi

Fan Qi (forenklet kinesisk: 樊圻; tradisjonell kinesisk: 樊圻, pinyin: Fán Qí, Wade-Giles: Fan Ch'i; stilnavn: «Huigong»; født ca. 1618 i Jiangning i provinsen Jiangsu i Kina, død 1689) var en kinesisk maler som hadde sitt virke under Qing-dynastiet og tilhørte de åtte mesterne fra Nanjing. Fan Qis eldre bror, Fan Yi, var også en kjent maler.
Stilen hans var realistisk med et uvanlig presisjonsnivå og styrke, basert på teknikker fra Sung- og Yuan-dynastiene, og hans spesialitet var landskap, blomster og menneskelige skikkelser.
Fan Qis arbeider finnes i flere museer som for eksempel Palassmuseet i Beijing og Metropolitan Museum of Art i New York, USA. Albumet Landscapes Painted for Yuweng (datert 1673) inneholder verk som viser hvordan han bruker effekten sollyset har på farger når han beskriver de vekslende årstidene og lysets variasjon i løpet av dagen i detaljerte, nesten dokumenterende, arbeider. 
Maleriet Fishermen's Joy at the Willow Village, som ble malt i oppdrag av vennen Liang Yemei fra Zhengding i Hebei, befinner seg i Palassmuseet i Beijing. Det ble ferdigstilt i 1669 og nevnes blant hans mesterverk. Det er flere årsaker til dette, det har en klar og konsis komposisjon, teksturen er omhyggelig, fargevalget elegant, penselstrøkene behersket og temaet er tydelig. Årsaken til at Liang Yemei bestilte bildet var at det skulle bidra til å minske hjemlengselen hans. Fan Qi benyttet seg av sin kunstneriske frihet og flyttet landsbyen fra den vannrike Hebei-regionen i nord til en mer sørlig. Tåken og røyken i bildet gir det en poetisk, drømmende kvalitet.
Bånddvergmåler

Utseende

En liten (vingespenn 18 – 23 mm), slank, lysgrå måler. Den kjennes forholdsvis lett på forvingens brune tverrbånd, og er en av de mer kontrastrikt fargede dvergmålerne (Eupithecia spp.). Forvingen er lyst brungrå, nær roten med et hvitkantet, grått tverrbånd. Utenfor dette er det et svartkantet, rødbrunt tverrbånd som er omtrent dobbelt så bredt ved vingens forkant som ved bakkanten. Nær vingespissen er det en firkantet, mørk flekk og ved bakhjørnet en liten, rund, mørk flekk. Bakvingen er silkeaktig gråhvit. Larven er lang og tynn, grønn med tallrike små, hvite vorter.

Levevis

Larvene lever på frøemnene til ulike melder (Atriplex spp. og Chenopodium spp.).

Utbredelse

Arten finnes i Europa og Nord-Asia. I Norge er den funnet nord til de nordlige delene av Hedmark, Oppland og Hordaland.
Retro (TV-serie)

Gjester

Første gjestepar ut var Bonnie Tyler og Bjarne Brøndbo. Videre fikk man se se og høre Lotta Engberg, Kikki Danielsson, Olsen Brothers, Marie Bergman, Hilde Heltberg, Øystein Sunde, Jonas Fjeld, Vidar Busk, Håvard Bakke, Iren Reppen, Halvdan Sivertsen Åge Aleksandersen, Lynni Treekrem, Jan Werner Danielsen, Grethe Svensen m.fl.
Vrakrester

Handling

Filmen omhandler en kjærlighets-trekant mellom Scott, en soldat i den den amerikanske kystvakten, som begir seg etter den gifte kvinnen Peggy, hvis ektemann er en blind kunstner.
Tankesmien Agenda

Målsetning og finansiering

Agenda er dels finansiert av LO, dels av industrilederen og milliardæren Trond Mohn. Liv Signe Navarsete (Sp) var også involvert i arbeidet med opprettelsen av tankesmien. Årsbudsjett for 2014 var vel 13 millioner kroner.
Tankesmiens uttalte mål er å utvikle politikk og analyser for sentrum–venstre i norsk politikk (eller sosialdemokratisk ifølge Aftenposten). Fokuset for utredningsvirksomheten er velferdsøkonomi, fordeling, arbeidsliv og internasjonal politikk.

Ansatte

Trygve Svensson overtok som leder  i 2018 etter Marte Gerhardsen, som satt som leder i fire år . Han har jobbet som rådgiver for konsernsjef Eldar Sætre i Equinor og som statssekretær i Nærings- og handelsdepartementet. Han har også jobbet som rådgiver for Arbeiderpartiet på Stortinget.
Andre ansatte i Agenda er Sigrun Aasland, som er fagsjef. Hun kommer fra stillingen som daglig leder for Damvad Norge. Har bakgrunn fra Norfund, Pöyry Management Consulting og i Verdensbanken. Hannah Gitmark er fagansvarlig for arbeidsliv og økonomi. Hun kommer fra stillingen som politisk journalist i Dagsavisen. Hun har tidligere jobbet som journalist i Oppland Arbeiderblad og som praktikant ved den norske EU-ambassaden. Thor Steinhovden er kommunikasjonssjef. Har tidligere jobbet ved den amerikanske ambassaden i Oslo, og det norske konsulatet i San Francisco. Han har erfaring fra et forskningsprosjekt om barnerettigheter i Sørøst-Asia. Sylo Taruku. Hans primære fagområder er innvandring, integrering og populisme. Han har tidligere jobbet blant annet som rådgiver i Den norske Helsingforskomiteen, generalsekretær i NOAS, underdirektør i UDI og generalsekretær i LIM (Likestilling, integrering og mangfold). 
Tidligere ansatte. KrF-politiker og forfatter Emil André Erstad og tidligere leder av Norsk studentorganisasjon (NSO) Ola Magnussen Rydje. Agenda har et eksternt akademisk fagråd som (per 2015) hovedsakelig består av forskere innenfor samfunn og økonomi, samt biologen Dag Hessen.

Arrangementer

I desember 2014 arrangerte Agenda besøk av den franske økonomen Thomas Piketty til Oslo. Foran en fullsatt sal i Universitetsaulaen, holdt Piketty et foredrag om sin bok Kapitalen i det 21. århundre. I forbindelse med Pikettys besøk publiserte Agenda en kortfilm om ulikhet i Norge.
I 2017 arrangerte Agenda en kronikk-konkurranse med hvor temaet var «Hvilket offensivt politisk prosjekt bør Norge satse på de neste ti årene?». Audun Engh vant konkurransen med kronikken «Direktedemokrati i stedsutviklingen».
Podiceps

Etymologi

Det vitenskapelige familienavnet Podicipedidae (dykkerfamilien) følger av slektsnavnet Podiceps, som er satt sammen av uttrykkene podicis (ventilåpning/anus) og pedis (fot). Dette har sammenheng med at de bakre/undre ekstremitetene hos fuglene i dykkerfamilien er anlagt svært langt bak på kroppen, noe som opprinnelig gav opphav til det tidligere engelske navnet arsefoot, eller fugler med føttene i baken (rævfot/rompefot).
Jack Colreavy

Idrettskarriere

Da han var tidlig i 20-årene var han en av delstaten New South Wales' fremste løpere innen friidrett, gateløp og terrengløp, og han ble delstatsmester på halvmaraton i 2013. Han fikk sølv på 3000 meter hinder i det australske mesterskapet i friidrett 2012/13, bak James Nipperess, og bronse i det australske mesterskapet 2015/16. Han begynte å satse på maraton i 2014, og byttet trener fra John Atterton til Adam Didyk. Dette ga resultater, og han satte personlig rekord på 3000 og 5000 meter i 2015, og nye personlige rekorder på 3000 meter, 3000 meter hinder, 5000 meter og 10 km i 2016. Han debuterte i maraton på slutten av 2016, da han fikk sølv i det australske mesterskapet med tiden 2:23:16. Thomas do Canto vant denne øvelsen. Han løp sin andre maraton i mars 2017, på 2:18:32, og oppfylte med det kravet til VM i friidrett 2017.
Han deltok i maraton under VM i friidrett 2017, og kom der på 45.-plass med tiden 2:21:44.
Túrin Turambar

Túrin Turambar er en fiktiv person fra J.R.R. Tolkiens Midgard. Hans historie fortelles i «Narn i Chîn Húrin» som kan finnes i Ufullendte fortellinger og i Húrins barn (2007). Etter forfatterens død ga sønnen Christopher Tolkien ut en forkortet versjon av fortellingen i Silmarillion under tittelen «Om Túrin Turambar».
Túrin brukte Hadors dragehjelm til å kjempe i grensepassene til Doriath mot orkehæren. Hjelmen virker beskyttende på den som bærer den, ved at bæreren har sjansen til å gå i strid uten å bli skadet.
U.S. Air Force Security Forces

U.S. Air Force Security Forces (SF), tidligere kalt Air Force Security Police (SP), er det amerikanske flyvåpenets militærpoliti. Hovedoppgaven er å beskytte flyvåpenets personell og materiell, samt å håndheve lov og orden på amerikanske flystasjoner. I tillegg blir noen SF-soldater opplært i Phoenix Raven-programmet for å utføre høyrisikooppdrag som å sikre terrorutsatte flyplasser i utlandet når amerikanske transportfly skal lande.
Noen SF-soldater blir trent ved hærens skole for skarpskyttere, mens noen blir trent til fallskjermhopping. Ellers er SF eksperter på lett bakkestrid, inkludert landnavigasjon, håndvåpen, små miner, granater, lette antipanservåpen, håndsignaler og bruk av militære tjenestehunder.
SF har ansvaret for driften av det amerikanske forsvarets felles senter for militære tjenestehunder. SF foretar ikke etterforskning av alvorlige lovbrudd, som er AFOSIs ansvar, men hjelper til med å sikre åsted o.l.
Kjennemerket til SF-personell er en marineblå beret.
Hermon forlag

Hermon Forlag er et kristent forlag som utgir bibler, andaktsbøker, barnebøker, romaner, biografier og gavebøker.
Forlaget ble grunnlagt i 1983 av ekteparet Heidi Lysåker Andersen og Svein Andersen i Sudndalen i Hallingdal. Den første boken som ble utgitt, var Aldri for gammel for Gud samt tre barnebøker om Jesus. Fra sitt hjem drev de forlaget som familiebedrift. Alt året etter, i 1984, ble boken Aldri for gammel en bestselger, og den ble etterfulgt av Når dine penger blir verdiløse. Bedriften vokste raskt, og de måtte leie lagerplass hos Hermon høyfjellshotell.
I 1997 flyttet Hermon Forlag til Kjeller utenfor Oslo. Forlaget fortsatte å vokse i årene som gikk, gjennom en stadig bredere utgivelsesprofil og gjennom oppkjøp av andre forlag. Hermon Forlag har økt omsetningen 170 ganger fra 1983 (tall fra 2011). Målt i både omsetning og antall utgivelser har forlaget siden 2007 vært rangert som det største av de forlagene i Norge som har en kristen profil.
Forlaget står gjennom datterforlaget Bibelforlaget bak den norske bibeloversettelsen Bibelen Guds Ord. De står også bak inprint-forlaget Genesis.
Springvaktelfamilien

Beskrivelse

Springvaktler er små (10–23 cm) og plumpe i kroppsformen, med korte undere ekstremiteter og føtter med tre tær (mangler baktå). De har i hovedsak kamuflasjefarget fjærdrakt og relativt kort stjert. Artene habiteter gressland og skogsområder, fra havnivået og opp til 2 500 moh.